Rising Rate Environment คืออะไร
ในแวดวงนักลงทุนในตลาดหุ้น พูดกันเยอะว่า กลัวดอกเบี้ยขึ้น Rising Rate Environment หรือ ดอกเบี้ยขาขึ้น คือ การที่ธนาคารกลาง เริ่มปรับเพิ่มอัตราดอกเบี้ย สาเหตุมาจาก เห็นสัญญาณการฟื้นตัวของเศรษฐกิจ และอัตราเงินเฟ้อเริ่มปรับตัวขึ้น พอเห็นแบบนี้ การที่ต้นทุนการกู้ยืมต่ำเงินไป ก็เป็นความเสี่ยงที่อาจทำให้ระบบเศรษฐกิจขาดเสถียรภาพในระยะยาว เพราะคนจะอยากกู้ไปลงทุนมากเกินความจำเป็น (จ่ายดอกเบี้ยนิดเดียวไง) ก็เลยต้องขึ้นดอกเบี้ยขู่คนกู้หน่อยว่า ดอกเบี้ยไม่ได้ต่ำเหมือนเดิมนะ คิดดีๆ มองจากคำอธิบายข้างบน ก็จะเห็นความเสี่ยงที่ว่า แบบนี้ นักลงทุนจะชะลอการลงทุนหรือเปล่า? เศรษฐกิจก็น่าจะมีความเสี่ยง ตลาดหุ้นก็น่าจะไปต่อได้ยากสินะ เลยมาคิดกันต่อว่า ตลาดหุ้น ในช่วงภาวะดอกเบี้ยขาขึ้น น่าจะมีความเสี่ยงที่จะร่วงลง ผมเคยเขียนบทความ และให้สัมภาษณ์ในหลายรายการว่า ดอกเบี้ยขาขึ้นครั้งนี้ เป็นขาขึ้นที่ผิดปกติมากที่สุดในประวัติศาสตร์การเงินโลก เพราะ ขึ้นจากฐานที่ต่ำติดดิน และอัตราการปรับขึ้น อาจจะช้าที่สุดเมื่อเทียบกับในอดีต ผ่านไปเกือบ 1 ปี ธนาคารกลางสหรัฐฯ เพิ่งขึ้นดอกเบี้ยแค่ 1 ครั้งเท่านั้น คือ เดือน ธ.ค. ปีที่แล้ว  รูปที่ 1 : อัตราดอกเบี้ยนโยบายของธนาคารกลางสหรัฐฯนับตั้งแต่ปี 1955
แหล่งข้อมูล :  พอดูรูปประกอบที่ 1 ก็พบว่า ดอกเบี้ยไม่เคยอยู่ต่ำเป็นเวลานานขนาดที่เป็นอยู่ในปัจจุบันนะครับ นั่นเป็นหนึ่งเหตุผลว่า อย่าไปกลัวขาขึ้นของดอกเบี้ยรอบนี้มากเกินไป ข้อมูลในอดีตบอกอะไรเรา? แต่เพื่อให้มีข้อมูลประกอบการตัดสินใจมากขึ้นกว่าเดิม ผมมีข้อมูลสถิติย้อนหลังไกลๆ พาไปผู้อ่านไปดูกัน ย้อนกลับไปตั้งแต่ปี 1928 จนถึงปัจจุบัน มีช่วงที่ US Treasury 10 ปี (พันธบัตรสหรัฐฯ 10 ปี) ปรับตัวขึ้นมากกว่า 50 bps ทั้งหมด 20 ครั้ง โดยตารางด้านล่างนี้ บอกว่า ช่วงเวลานั้นๆ US Treasury 10 Year Yield ไปทำจุดสูงสุดที่เท่าไหร่ และเพิ่มขึ้นเท่าไหร่จากจุดต่ำสุด เทียบกับอัตราการวิ่งของดัชนี S&P500 ในช่วงเวลาเดียว  รูปที่ 2 : อัตราผลตอบแทนตลาดหุ้น S&P 500 ในช่วงที่พันธบัตรรัฐบาลสหรัฐฯปรับตัวสูงขึ้นมากกว่า 50bps
แหล่งข้อมูล : Bloomberg ณ วันที่ 29 ต.ค. 2559 จากตาราง จะเห็นว่า จากทั้งหมด 20 ปี มี 5 ปีเท่านั้น ที่ดัชนี S&P500 ให้ผลตอบแทนติดลบ และช่วงดอกเบี้ยขาขึ้นใน 7 รอบหลังสุด นับตั้งแต่ปี 1983 เป็นต้นมา จะเห็นว่า ตลาดหุ้นสหรัฐฯ ปรับตัวเป็นบวกในช่วงนั้นได้ทุกปี เห็นแบบนี้ ความคิดที่เรารู้สึกว่า “ดอกเบี้ยขึ้น แล้วหุ้นร่วง” คงต้องกลับมาคิดใหม่ดีๆกันนะครับ บทความหน้า ผมจะพาไปดูสถิติย้อนหลังว่า แล้วช่วงดอกเบี้ยขาลงละ สถิติในอดีตบอกอะไรเรา แหล่งที่มาข้อมูล :-
Bloomberg
คือ การที่ธนาคารกลาง เริ่มปรับเพิ่มอัตราดอกเบี้ย สาเหตุมาจาก เห็นสัญญาณการฟื้นตัวของเศรษฐกิจ และอัตราเงินเฟ้อเริ่มปรับตัวขึ้น การที่ต้นทุนการกู้ยืมต่ำเงินไป ก็เป็นความเสี่ยงที่อาจทำให้ระบบเศรษฐกิจขาดเสถียรภาพในระยะยาว เพราะคนจะอยากกู้ไปลงทุนมากเกินความจำเป็น เลยต้องปรับขึ้นอัตราดอกเบี้ยเพื่อควบคุมจำนวนคนกู้ ช่วงดอกเบี้ยขาขึ้นแปลว่าสินทรัพย์ความเสี่ยงต่ำมีแนวโน้มให้ผลตอบแทนสูงขึ้น แม้กระทั่งการฝากเงินในบัญชีธนาคารเฉย ๆ ก็มีโอกาสได้รับผลตอบแทนที่มากขึ้นแล้ว
พันธบัตร ตราสารหนี้ที่ออกใหม่ รวมถึงตราสารหนี้ที่จ่ายดอกเบี้ยแบบลอยตัวก็มีแนวโน้มจะให้ผลตอบแทนที่เพิ่มขึ้นด้วย
อย่างไรก็ตามในช่วงที่ดอกเบี้ยเป็นขาขึ้นเช่นนี้ ราคาของตราสารหนี้ที่มีอายุยาวก็มักจะมีความผันผวนกว่าตราสารหนี้ที่มีอายุสั้น การถือครองตราสารหนี้อายุสั้นจึงยิ่งได้รับความนิยมมากขึ้นในสถานการณ์นี้
ข่าวเศรษฐกิจและการเงิน,การวิเคราะห์ทางการเงิน & เศรษฐศาสตร์การเงิน,ความรู้ทางการเงิน